WHA เนื้อหอมต่างชาติรุมจีบ!เตรียมเซ็นขายที่ดินเพียบแนะซื้อเป้า 4.80 บาท
WHA เนื้อหอมต่างชาติรุมจีบเตรียมเซ็นขายที่ดินอื้อ แนะซื้อเป้า 4.80 บาท
5 มิ.ย. 2561

บล.เคทีบี (ประเทศไทย) ระบุในบทวิเคราะห์วันนี้(5มิ.ย.) ว่า บริษัท ดับบลิวเอชเอ คอร์ปอเรชั่น จำกัด (มหาชน) หรือ WHA เซ็นขายที่ดินเข้าพอร์ตแล้วกว่า 100 ไร่ จ่อเซ็นเพิ่มอีก 5-6 ราย 600 ไร่ วงในลือ ยักษ์ SAMSUNG ซื้อแล้ว 100 ไร่ พร้อมคุยลูกค้า ออโตยุโรป อีกกว่า 300 ไร่ มั่นใจทั้งปีขายที่ตามเป้าที่ 1.4 พันไร่ เผย 1-2 เดือนนี้เตรียมประกาศข่าวดี ปิดดีลลูกค้าโลจิสติกส์เพิ่ม เร่งเดินหน้าขยายธุรกิจเวียดนาม-เมียนมา
KTBST:มีมุมมองเป็นบวกต่อข่าวการขายที่ดินข้างต้น โดยเฉพาะ SAMSUNG ที่เป็นผู้ประกอบการรายใหญ่ในเกาหลี เนื่องจากมองว่าบริษัทจะสามารถขยายการขายที่ดินให้แก่ Supply Chain ที่เกี่ยวข้องได้เพิ่มขึ้น และหนุนให้เกิดการพัฒนาธุรกิจด้านดิจิทัลในประเทศเพิ่ม
นอกจากนี้ยังคาดว่าบริษัทจะสามารถดีลกับคู่ค้าด้านอีคอมเมิร์สได้ ส่งผลให้บริษัทมีพื้นที่เช่าเพิ่มขึ้น เพื่อรองรับการขายที่ดิน และอสังหาริมทรัพย์ให้แก่ WHART และ HREIT ใน 4Q18 ได้ ยังคงแนะนำ ซื้อ ที่ราคาเป้าหมาย 4.80 บาท